ຮຸ້ນ ໃນເຂດເອເຊຍ ຖີບໂຕສູງຂຶ້ນ ຕາມການນຳພາ ຂອງ ຕະຫຼາດຮຸ້ນ ສຫລ
ດັດຊະນີຮຸ້ນ ນະຄອນຊຽງໄຮ້ ຖີບຂຶ້ນຈາກລົບ ມາເປັນສົມ 5.3 ເປີເຊັນ ຂະນະທີ່ຮຸ້ນ ຢູ່ໂຕກຽວ ຊິດນີ ແລະໂຊລ ຕ່າງກໍມີລາຄາ ສູງຂຶ້ນປະມານ 1 ເປີເຊັນ.
ຮຸ້ນໃນເຂດເອເຊຍ ມີລາຄາສູງຂຶ້ນ ໃນວັນພະຫັດມື້ນີ້ ຫລັງຈາກ ຮຸ້ນທີ່ຕະຫຼາດຮຸ້ນ Wall Street ຂອງສະຫະລັດ ຖີບໂຕຂຶ້ນ ຫຼັງ ຈາກມີຮ່ອງຮອຍສະແດງໃຫ້ເຫັນວ່າທະນາຄານກາງຂອງສະຫະ ລັດກຳລັງປ່ຽນທ່າທີກ່ຽວກັບການທີ່ຈະຂຶ້ນອັດຕາດອກເບ້ຍ ຮຸ້ນຂອງສະຫະລັດ ໄດ້ຢຸດເຊົາການຕົກລາຄາເປັນເວລານຶ່ງອາ ທິດໃນວັນພຸດວານນີ້ ໂດຍທີ່ດັດຊະນີທີ່ສຳຄັນໆມີລາຄາສູງຂຶ້ນ ປະມານ 4 ເປີເຊັນ ດັດຊະນີ Down Jones Industrials ຊຶ່ງໄດ້ຕົກລາຄາຫຼາຍໆ ສິບເປີເຊັນ ໃນລະຫວ່າງການຊື້ຂາຍຫ້າມື້ ຜ່ານມານັ້ນ ໃນວັນ ພຸດວານນີ້ໄດ້ຖີບໂຕສູງຂຶ້ນ 619 ໂດລາຊຶ່ງເປັນການຂຶ້ນລາຄາສູງເປັນອັນດັບສາມໃນປະ ຫວັດສາດ ຮຸ້ນຕ່າງໆຢູ່ໃນທົ່ວໂລກໄດ້ຕົກລາຄາເປັນການໃຫຍ່ໃນຮອບສອງອາທິດທີ່ຜ່ານມາ ຍ້ອນ ມີຄວາມວິຕົກກັງວົນກ່ຽວກັບການຊັກຊ້າລົງຂອງເສດຖະກິດຈີນ ທະນາຄານກາງຂອງຈີນໄດ້ຂຶ້ນດອກເບ້ຍໃນອາທິດນີ້ແລະໄດ້ໝູນເງິນເຂົ້າໃສ່ເສດຖະກິດ ເພີ້ມຕື່ມ ແຕ່ຍັງບໍ່ທັນ ເປັນທີ່ຈະແຈ້ງເທື່ອວ່າ ການເຄື່ອນໄຫວນີ້ ຈະຊ່ອຍໄດ້ໜ້ອຍຫລາຍ ປານໃດ ເພື່ອສ້າງຄວາມທຸ່ນທ່ຽງໃຫ້ແກ່ຕະຫລາດຮຸ້ນຈີນ ໃນວັນພະຫັດມື້ນີ້ ເປັນມື້ທີ່ວຸ້ນວາຍອີກຄັ້ງນຶ່ງ ໃນຕະຫລາດຮຸ້ນຈີນ ຄືໃນຊົ່ວໂມງສຸດທ້າຍ ຂອງການຄ້າຂາຍນັ້ນ ດັດຊະນີຮຸ້ນ ນະຄອນຊຽງໄຮ້ ໄດ້ຖີບໂຕສູງຂຶ້ນ 5 3 ເປີເຊັນ ຈາກ ການຕົກລາຄາ ນັ້ນແມ່ນການຂຶ້ນລາຄາສູງທີ່ສຸດ ໃນເວລານຶ່ງມື້ຂອງດັດຊະນີດັ່ງກ່າວໃນ ຮອບ 8 ອາທິດ ຮຸ້ນທີ່ນະຄອນໂຕກຽວ ຊິດນີ ແລະໂຊລຕ່າງກໍມີລາຄາສູງຂຶ້ນປະມານ 1 ເປີເຊັນ ໃນຕອນ ອັດຕະຫລາດ ຂະນະທີ່ຮຸ້ນໃນຢູໂຣບ ກໍມີລາຄາສູງຂຶ້ນຄືກັນ ໃນຕອນຕະຫລາດເປີດ ພວກຊື້ຂາຍທີ່ຕະຫຼາດຄ້າຮຸ້ນ ຢູ່ນະຄອນນິວຢອກ ກ່າວວ່າ ມັນບໍ່ແມ່ນແຕ່ການຊັກຊ້າລົງ ຂອງເສດຖະກິດຈີນ ເທົ່າໆກັນກັບການຂາດຄວາມໂປ່ງໃສຂອງຈີນທີ່ເຮັດໃຫ້ພວກນັກລົງ ທຶນມີຄວາມກັງວົນ ພໍ່ຄ້າຊື້ຂາຍຮຸ້ນ Stephen Guilfoyle ກ່າວຕໍ່ວີໂອເອວ່າຈິດຕະວິທະ ຍາຂອງພວກນັກລົງທຶນ ແມ່ນກ່ຽວກັບ ຄວາມລະມັດລະວັງ ຫລາຍກວ່າ ຄວາມຕື່ນຕົກໃຈ ແລະທ່ານ Alan Valdes ຈາກບໍລິສັດຫຼັກຊັບ DME ໄດ້ຖິ້ມໂທດໃສ່ຄວາມວຸ້ນວາຍຂອງ ຕະຫຼາດ ແລະການຊື້ຂາຍໃນລະດັບຕ່ຳສຳລັບເດືອນຕ່າງໆໃນລະດູຮ້ອນພ້ອມກັບຄວາມ ບໍ່ແນ່ນອນ ແລະການສູນເສຍຄວາມເຊື່ອໝັ້ນໃນນະໂຍບາຍການເງິນຂອງປັກກິ່ງ